หนูโดนหมาที่บ้านกัดค่ะ เป็นรอยถลอกมีเลือดออก แต่แผลไม่ใหญ่ หมาที่บ้านฉีดยาแล้วนะคะพ่อพึ่งพาไปฉีดได้สักพักแล้ว หนูจำเป็นต้องไปฉีดยาบาดทะยักมั้ยคะ
สวัสดีค่ะ หากโดนสุนัขกัดจนมีรอยถลอกที่มีเลือดออก อาจเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นสุนัขที่เลี้ยงเอง โดลเลี้ยงให้อยู่แต่เฉพาะในเขตบ้าน และได้รับการฉีดวัคซีนพิษสุนัขบ้าต่อเนื่องทุกปี อาจเฝ้าสังเกตุอาการสุนัขไปก่อนก็ได้ หากสุนัขไม่มีอาการผิดปกติใน 3-4 วัน แสดงว่าสุนัขไม่น่าเป็นโรคพิษสุนัขบ้า และหากสุนัขไม่ตายภายใน 14 วัน แสดงว่าสุนัขไม่ได้ป็นโรคพิษสุนัขบ้าแต่อย่างใด ดังนั้น ก็ไม่จำเป็นต้องไปฉีดงัคซีนพืษสุนัขบ้าค่ะสำหรับโรคบาดทะยัก ก็อาจมีโอกาสติดเชื้อได้ เพราะบาดแผลจากการโดนสัตว์กัดหรือข่วนถือเป็นบาดแผลสกปรก ดังนั้น หากในช่วง 5 ปีที่ผ่านมา ยังไม่เคยได้ฉีดวัคซีนบาดทะยักกระตุ้น ก็ควรไปฉีดด้วยค่ะและอย่าลืมดูแลล้างทำความสะอาดบาดแผลด้วยการฟอกด้วยสบู่ ใส่ยาฆ่าเชื้อ เช่น โพวิโดน ไอโอดีน เช็ดแผลด้วยน้ำเกลือทุกวัน และหลีกเลี่ยงไม่ให้แผลโดนน้ำจนกว่าจะหายค่ะ